న్యూఢిల్లీ: పాకిస్తాన్ అడ్డాగా చెలరేగిపోతున్న తీవ్రవాదంపై అగ్రరాజ్యం అమెరికా మరోసారి స్పష్టమైన వైఖరి వెల్లడించింది. ఉగ్రమూకలను మట్టుబెట్టడంలో విఫలమైతే తామే రంగంలోకి దిగి ఆ పని ముగించాల్సి ఉంటుందంటూ ట్రంప్ ప్రభుత్వం పాకిస్తాన్పై కన్నెర్ర జేసింది. తీవ్రవాదులను మట్టుబెట్టడంలో తమ విధానాలు పాకిస్తాన్ మాదిరిగా ఉండవనీ... తమకంటూ ‘‘ప్రత్యేకమైన పద్ధతి’’ ఉంటుందని అమెరికా రక్షణశాఖ ప్రతినిధి హీథర్ నౌర్ట్ వ్యాఖ్యానించారు.తీవ్రవాదులపై చర్యలు తీసుకుని, పాకిస్తాన్ గడ్డపై వాటి సురక్షిత స్థావరాలను నిర్మూలం చేయాలని రక్షణ మంత్రి రెక్స్ టిల్లెర్సన్ ఇటీవల పాకిస్తాన్కు గట్టి హెచ్చరిక చేసినట్టు ఆయన వెల్లడించారు. ‘‘ఇప్పటికే అనేకమార్లు పాకిస్తాన్తో సంప్రదింపులు జరిపాం. తమ సొంత సరిహద్దుల్లో తిష్టవేసిన ఉగ్రమూకలపై పాకిస్తాన్ ఇప్పటికైనా నిర్ణయాత్మక చర్యలు తీసుకోవాలి..’’ అని హీథర్ కోరారు. అమెరికా రక్షణమంత్రి టిల్లెర్సన్ ఇటీవల ఆఫ్ఘనిస్తాన్, పాకిస్తాన్, భారత దేశాల్లో తొలిసారి పర్యటించి వెళ్లిన సంగతి తెలిసిందే. ఉగ్రవాద సమస్యపై పాకిస్తాన్ ప్రధాని అబ్బాసీతో ఆయన సంయుక్త సమావేశం నిర్వహించారు. చర్చల్లో భాగంగా తాము పాకిస్తాన్ ప్రభుత్వం ఎలాంటి చర్యలు తీసుకోవాలని కోరుకుంటున్నదీ స్పష్టం చేశారు. ‘‘ప్రసంగాల వల్ల ఏం ఉపయోగంలేదు. ఉగ్రవాదంపై ఏ అంచనాల మేరకు చర్యలు తీసుకోవాలో మాకు స్పష్టత ఉంది. అదే మేం అడుగుతున్నాం. ఆ అంచనాలకు తగినట్టుగాచర్యలు తీవ్రతరం చేశారా లేదా అన్నదే ముఖ్యం. పాకిస్తాన్ ఏదో చేశామని చెబుతున్నప్పటికీ.. ఎంతమేరకు చర్యలు తీసుకుంటుందన్న దానిపై వాస్తవ సమాచారం క్రోడీకరిస్తున్నాం..’’ అని టిల్లెర్సన్ తన పర్యటన సందర్భంగా పేర్కొన్నారు.
newdhilly: pakistan addaga chelaregipotunna teevravaadampai agrarajyam america marosari spashtamaina vaikhari velladinchindi. ugramookalanu mattubettadamlo viphalamaithe taame rangamloki digi aa pani muginchalsi untundantuu trump prabhutvam paakistaanpai kannerra jesindi. teevravaadulanu mattubettadamlo tama vidhaanaalu pakistan maadirigaa undavanee... tamakantu ‘‘pratyekamaina paddhati’’ untundani america rakshanasakha pratinidhi heather naurt vyaakhyaaninchaaru.teevravaadulapai charyalu teesukuni, pakistan gaddapai vaati surakshita sthaavaraalanu nirmoolam cheyalani rakshana mantri rex tillerson iteevala paakistaanku gatti hecharika chesinattu aayana velladinchaaru. ‘‘ippatike anekamaarlu paakistaanto sampradimpulu jaripam. tama sonta sarihaddullo tishtavesina ugramookalapai pakistan ippatikaina nirnayaatmaka charyalu teesukovali..’’ ani heather koraru. america rakshanamantri tillerson iteevala afghanistan, pakistan, bhaarata deshaallo tolisari paryatinchi vellina sangati telisinde. ugravaada samasyapai pakistan pradhaani abbasito aayana samyukta samavesam nirvahinchaaru. charchallo bhagamga taamu pakistan prabhutvam elanti charyalu teesukovaalani korukuntunnadii spashtam chesaru. ‘‘prasangaala valla yem upayogamledu. ugravaadampai e anchanaala meraku charyalu teesukovaalo maaku spashtata undi. adhe mem adugutunnam. aa anchanaalaku taginattugaacharyalu teevrataram chesara leda annade mukhyam. pakistan edho chesamani chebutunnappatiki.. entameraku charyalu teesukuntundanna daanipai vaastava samacharam krodikaristunnam..’’ ani tillerson tana paryatana sandarbhamgaa perkonnaru.